Við fyrstu sýn virðist sem lítið af dýraafurðum eigi að leynast í víni . En hver er raunveruleikinn ? Sá sem er „ vegan “ ( ekki er komið gott orð á íslensku hér ) sneiðir algjörlega fram hjá öllum afurðum úr dýraríkinu og fer jafnvel alla leið í klæðnaði og fleiru í daglegu lífi . Þetta gildir að sjálfsögðu fyrir vín jafnt sem matvæli . Við fyrstu sýn virðist sem lítið af dýraafurðum eigi að leynast í víni , sem á jú að vera hreinn gerjaður vínberjasafi . En hver er raunveruleikinn ? Það hefur lengi vakið furðu að vín sé undanþegið því að bera innihaldsmerkingar þrátt fyrir að tilheyra flokki matvæla og drykkja sem hvað mest eftirlit er með . Það má samt fullyrða að lítið er um dýraafurðir í víni og þær koma þá eingöngu fyrir á síðasta stigi víngerðarinnar , þegar þarf að hreinsa síðustu agnir af geri eða öðru úr víninu . Það er löng hefð fyrir því að nota eggjahvítu sem hefur þann eiginleika að draga að sér þessar agnir og falla til botns með þeim . Eggjahvítan hverfur svo úr víninu . Sums staðar , og á afmörkuðu tímabili , notuðu sumir hlaup ( úr dýraheila ) eða blóð – það hefur verið bannað eftir að kúariðan kom upp , um heim allan . Í dag nota víngerðarmenn mun frekar bentonít ( leir ) eða aðrar hlutlausar ólífrænar afurðir . Þar að auki er orðið skylda að það komi fram á miðanum með letri eða tákni ef eggjahvíta hefur verið notuð , því hún tilheyrir flokki ofnæmisvalda . Vegan fólk getur sem sagt lesið á miðana til að ganga úr skugga um hvort vínið er vegan eða ekki . Engin vottun er til , þannig að merkingar um vegan vín eru þægindi fyrir neytendur sem vilja velja , en það er alveg eins hægt að lesa á flöskumiða .